SL Uradni list Evropske unije L 276/35

Direktiva Komisije 2005/70/ES

z dne 20. oktobra 2005

o spremembi direktiv Sveta 76/895/EGS, 86/362/EGS, 86/363/EGS in 90/642/EGS glede mejnih vrednosti ostankov nekaterih pesticidov v in na žitih in nekaterih proizvodih živalskega in rastlinskega izvora

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/895/EGS z dne 23. novembra 1976 o določanju najvišjih dovoljenih ravni za ostanke pesticidov v in na sadju in zelenjavi (1), in zlasti člena 5 Direktive,

ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih (2), in zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora (3), in zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih kmetijskega izvora, vključno s sadjem in zelenjavo (4), in zlasti člena 7 Direktive,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (5), in zlasti člena 4(1)(f) Direktive,

ob upoštevanju naslednjega:

(1) V Prilogo I k Direktivi 91/414/EGS so bile vključene naslednje obstoječe aktivne snovi: glifosat z Direktivo Komisije 2001/99/ES (6), klorprofam z Direktivo Komisije 2004/20/ES (7) ter bromoksinil in ioksinil z Direktivo Komisije 2004/58/ES (8).

(2) V Prilogo I k Direktivi 91/414/EGS so bile vključene naslednje nove aktivne snovi: dimetenamid-P in flurtamon z Direktivo Komisije 2003/84/ES (9), propoksikarbazon in zoksamid z Direktivo Komisije 2003/119/ES (10), flazasulfuron in piraklostrobin z Direktivo Komisije 2004/30/ES (11), kvinoksifen z Direktivo Komisije 2004/60/ES (12), mepanipirim z Direktivo Komisije 2004/62/ES (13).

(3) Vključitev zadevnih aktivnih snovi v Prilogo I k Direktivi 91/414/EGS je temeljila na oceni predloženih informacij v zvezi s predlagano uporabo. Informacije, povezane z navedeno uporabo, so predložile nekatere države članice v skladu s členom 4(l)(f) Direktive 91/414/EGS. Informacije, ki so na voljo, so bile pregledane in zadostujejo za določitev določenih mejnih vrednosti ostankov (MVO).

(4) MVO na ravni Skupnosti in vrednosti, ki jih priporoča Codex Alimentarius, so določene in vrednotene po podobnih postopkih. Za klorprofam in glifosat obstajajo številne MVO iz Codexa. MVO na ravni Skupnosti so že določene v Direktivi 76/895/EGS za klorprofam (Direktiva Sveta 82/528/EGS) (14) in v direktivah 86/362/EGS, 86/363/EGS in 90/642/EGS za glifosat (Direktiva Sveta 1998/82/ES) (15). Te so bile upoštevane, ko so bile s prilagoditvijo iz te direktive določene zadevne MVO. MVO iz Codexa, ki bodo v bližnji prihodnosti priporočene za opuščanje, niso bile upoštevane. MVO, ki temeljijo na MVO iz Codexa, so bile ocenjene glede na tveganje za potrošnike. Na podlagi sklepov iz toksikoloških študij, ki jih ima Komisija na voljo, tveganje ni bilo ugotovljeno.

(5) Poročila Komisije o pregledu, ki so bila pripravljena za vključitev zadevnih aktivnih snovi v Prilogo I k Direktivi 91/414/EGS, so določile sprejemljiv dnevni vnos (SDV) in po potrebi, akutni referenčni odmerek (ARO) za navedene snovi. Izpostavljenost potrošnikov živilskih proizvodov, tretiranih z zadevnimi aktivnimi snovmi, je bila ocenjena v skladu s postopki Skupnosti. Upoštevane so bile tudi smernice, ki jih je izdala Svetovna zdravstvena organizacija (16), in mnenje Znanstvenega odbora za rastline (17) o uporabljeni metodologiji. Ugotavlja se, da predlagane MVO ne bodo povzročile prekoračitve navedenega SDV ali ARO.

(6) Za zagotovitev primerne zaščite potrošnika pred izpostavljenostjo ostankom, ki so posledica nedovoljene uporabe fitofarmacevtskih sredstev, se določijo začasne MVO za zadevne kombinacije proizvodov/pesticidov na spodnji meji analitskega določanja.

(7) Določitev takih začasnih MVO na ravni Skupnosti državam članicam ne preprečuje, da uvedejo začasne MVO za zadevne snovi v skladu s členom 4(1)(f) Direktive 91/414/EGS in Prilogo VI k Direktivi. Šteje se, da je obdobje štirih let dovolj dolgo za dovolitev nadaljnje uporabe zadevne aktivne snovi. Začasne MVO morajo potem postati dokončne.

(8) Zato je treba dodati ali nadomestiti vse MVO, ki izhajajo iz uporabe teh fitofarmacevtskih sredstev, v priloge k direktivam 86/362/EGS, 86/363/EGS in 90/642/EGS zaradi pravilnega nadzora in kontrole prepovedi njihove uporabe in zaradi zaščite potrošnika. Če so bile MVO že določene v prilogah k navedenim direktivam, jih je primerno spremeniti. Če MVO do zdaj niso bile določene, je primerno, da se prvič določijo.

(9) Glifosat se uporablja v obliki estra ali soli. V primeru soli glifosat trimesium je ostanek trimetilsulfonijevega kationa tudi toksikološko pomemben. Zato je treba določiti tudi MVO za navedeni kation.

(10) Določbe Direktive 76/895/EGS, s katerimi so bile določene MVO ostankov za klorprofam, je treba posledično črtati.

(11) Direktive 76/895/EGS, 86/362/EGS, 86/363/EGS in 90/642/EGS je zato treba ustrezno spremeniti.

(12) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO DIREKTIVO:

Člen 1

V Prilogi II k Direktivi 76/895/EGS se črta vrstica za klorprofam.

Člen 2

Direktiva 86/362/EGS se spremeni:

1. V delu A Priloge II se dodajo vrstice za bromoksinil, klorprofam, dimetenamid-P, flazasulfuron, flurtamon, ioksinil, mepanipirim, propoksikarbazon, piraklostrobin, kvinoksifen, trimetilsulfonium kation in zoksamid, kot je določeno v Prilogi I k tej direktivi.

2. V delu A Priloge II se vrstica za glifosat nadomesti z besedilom iz Priloge II k tej direktivi.

Člen 3

Direktiva 86/363/EGS se spremeni:

1. V delu A Priloge II se dodajo vrstice za bromoksinil, klorprofam, ioksinil, piraklostrobin, kvinoksifen in trimetilsulfonium kation, kot je določeno v Prilogi III k tej direktivi.

2. V delu B Priloge II se vrstica za glifosat nadomesti z besedilom iz Priloge IV k tej direktivi.

Člen 4

Direktiva 90/642/EGS se spremeni:

1. V Prilogi II se dodajo vrstice za bromoksinil, klorprofam, dimetenamid-P, flazasulfuron, flurtamon, ioksinil, mepanipirim, propoksikarbazon, piraklostrobin, kvinoksifen, trimetilsulfonium kation in zoksamid, kot je določeno v Prilogi V k tej direktivi.

2. V Prilogi II se vrstica za glifosat nadomesti z besedilom iz Priloge VI k tej direktivi.

Člen 5

1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 21. aprila 2006. Komisiji nemudoma predložijo besedilo navedenih predpisov in primerjalno tabelo med navedenimi predpisi in to direktivo.

Te predpise uporabljajo od 21. aprila 2007.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 6

Ta direktiva začne veljati dvajseti dan po objavi v Uradnem listu Evropske unije.

Člen 7

Ta direktiva je naslovljena na države članice.

V Bruslju, 20. oktobra 2005 Za Komisijo Markos KYPRIANOU Član Komisije

(1) UL L 340, 9.12.1976, str. 26. Direktiva, kakor je bila nazadnje spremenjena z Direktivo Komisije 2003/118/ES (UL L 327, 16.12.2003, str. 25).

(2) UL L 221, 7.8.1986, str. 37. Direktiva, kakor je bila nazadnje spremenjena z Direktivo Komisije 2005/48/ES (UL L 219, 24.8.2005, str. 29).

(3) UL L 221, 7.8.1986, str. 43. Direktiva, kakor je bila nazadnje spremenjena z Direktivo 2005/48/ES.

(4) UL L 350, 14.12.1990, str. 71. Direktiva, kakor je bila nazadnje spremenjena z Direktivo Komisije 2005/48/ES.

(5) UL L 230, 19.8.1991, str. 1. Direktiva, kakor je bila nazadnje spremenjena z Direktivo 2005/34/ES (UL L 125, 18.5.2005, str. 5).

(6) UL L 304, 21.11.2001, str. 14.

(7) UL L 70, 9.3.2004, str. 32.

(8) UL L 120, 24.4.2004, str. 26.

(9) UL L 247, 30.9.2003, str. 20. Direktiva, kakor je bila spremenjena z Direktivo 2004/64/ES (UL L 125, 28.4.2004, str. 42).

(10) UL L 325, 12.12.2003, str. 41.

(11) UL L 77, 13.3.2004, str. 50.

(12) UL L 120, 24.4.2004, str. 39. Direktiva, kakor je bila spremenjena z Direktivo 2004/97/ES (UL L 301, 28.9.2004, str. 53).

(13) UL L 125, 28.4.2004, str. 38.

(14) UL L 234, 9.8.1982, str. 1.

(15) UL L 290, 29.10.1998, str. 25.

(16) Smernice za napoved vnosa ostankov pesticidov s hrano (revidirane), ki jih je pripravil GEMS/Program za hrano v sodelovanju z Odborom Codex za ostanke pesticidov, ki jih je objavila Svetovna zdravstvena organizacija leta 1997 (WHO/FSF/FOS/97.7).

(17) Mnenje Znanstvenega odbora za rastline glede vprašanj v zvezi s spremembami Prilog k direktivam Sveta 86/362/EGS, 86/363/EGS in 90/642/EGS (Mnenje je podal Znanstveni odbor za rastline 14. julija 1998) (http://europa.eu.int/comm/food/fs/sc/index_en.html).

PRILOGA I

Ostanki pesticidov Mejne vrednosti v mg/kg (ppm) Bromoksinil, vključno z njegovimi estri, izraženimi kot bromoksinil 0,10 (2) Koruza 0,05 (1) (2) Druga žita Klorprofam (klorprofam in 3-kloroanilin, izražena kot klorprofam) 0,02 (1) (2) ŽITA Dimetenamid-P, vključno z drugimi zmesmi izomerov (vsota izomerov) 0,01 (1) (2) ŽITA Flazasulfuron 0,02 (1) (2) ŽITA Flutarmon 0,02 (1) (2) ŽITA Ioksinil, vključno z njegovimi estri, izraženimi kot ioksinil 0,05 (1) (2) ŽITA Mepanipirim in njegov metabolit (2-anilino-4-(2-hidroksipropil)-6-metilpirimidin), izražen kot mepanipirim 0,01 (1) (2) ŽITA Propoksikarbazon, njegove soli 2-hidroksipropoksi-propoksikarbazon izražene kot propoksikarbazon 0,02 (1) (2) ŽITA Piraklostrobin 0,1 (2) Pšenica 0,3 (2) Ječmen 0,1 (2) Rž 0,3 (2) Oves 0,1 (2) Tritikala 0,02 (1) (2) Druga žita Kvinoksifen 0,02 (1) (2) Pšenica 0,2 (2) Ječmen 0,02 (1) (2) Rž 0,2 (2) Oves 0,02 (1) (2) Tritikala 0,02 (1) (2) Druga žita Trimetilsulfonijev kation, kot posledica uporabe glifosata 5 (2) Pšenica 10 (2) Ječmen 5 (2) Rž 10 (2) Oves 5 (2) Tritikala 0,05 (1) (2) Druga žita Zoksamid 0,02 (1) (2) ŽITA

(1) Označuje spodnjo mejo analitskega določanja.

(2) Označuje začasno mejno vrednost ostankov v skladu s členom 4(1)(f) Direktive 91/414/EGS: če se ne spremeni, bo ta vrednost postala dokončna 10. novembra 2009.

PRILOGA II

Ostanki pesticidov Mejne vrednosti v mg/kg (ppm) Glifosat 10 (2) Pšenica 20 (2) Ječmen 1 (2) Koruza 10 (2) Rž 20 (2) Oves 20 (2) Sirka 10 (2) Tritikala 0,1 (1) (2) Druga žita

(1) Označuje spodnjo mejo analitskega določanja.

(2) Označuje začasno mejno vrednost ostankov v skladu s členom 4(1)(f) Direktive 91/414/EGS: če ne bo spremenjena, bo ta vrednost postala dokončna 10. novembra 2009.

PRILOGA III

Mejne vrednosti v mg/kg (ppm) Ostanki pesticidov mesa, vključno z maščobo, mesnimi pripravki, drobovjem in živalskimi maščobami, kakor je našteto v Prilogi I pod tarifnimi številkami ex02 01, 0202, 0203, 0204, 0205 00 00, 0206, 0207, ex02 08, 0209 00, 0210, 1601 00 in 1602 mleka in mlečnih izdelkov, kakor je našteto v Prilogi I pod tarifnimi številkami 0401, 0402, 0405 00 in 0406 svežih jajc brez lupin, ptičjih jajc in rumenjakov, kakor je našteto v Prilogi I pod tarifnimi številkami 0407 00 in 0408 Bromoksinil, vključno z njegovimi estri, izraženimi kot bromoksinil mesa 0,05 (2), drobovja 0,20 (2) 0,01 (1) (2) Klorprofam in 4’-hidroksiklorprofam-O-sulfonska kislina (4-HSA), izražena kot klorprofam mesa 0,05 (1) (2), jeter 0,05 (1) (2), ledvic 0,2 (2) 0,2 (2) — Ioksinil, vkjučno z njegovimi estri, izraženimi kot ioksinil mesa 0,05 (2), drobovja 0,20 (2) 0,01 (1) (2) Piraklostrobin 0,05 (1) (2) 0,01 (1) (2) 0,05 (1) (2) Kvinoksifen 0,2 (2) 0,05 (2) 0,02 (1) (2) Trimetilsulfonium kation, kot posledica uporabe glifosata 0,2 (2) govejih ledvic 0,5 (2) govejih jeter 0,2 (2) govejega mesa 0,1 (2) perutninskih ledvic 0,05 (1) (2) drugo 0,1 (2) 0,01 (1) (2)

(1) Označuje spodnjo mejo analitskega določanja.

(2) Označuje začasno mejno vrednost ostankov v skladu s členom 4(1)(f) Direktive 91/414/EGS: če ne bo spremenjena, bo ta vrednost postala dokončna 10. novembra 2009.

PRILOGA IV

Mejne vrednosti v mg/kg (ppm) Ostanki pesticidov mesa, vključno z maščobo, mesnimi pripravki, drobovjem in živalskimi maščobami, kakor je našteto v Prilogi I pod tarifnimi številkami ex02 01, 0202, 0203, 0204, 0205 00 00, 0206, 0207, ex02 08, 0209 00, 0210, 1601 00 in 1602 mleka in mlečnih izdelkov, kakor je našteto v Prilogi I pod tarifnimi številkami 0401, 0402, 0405 00 in 0406 svežih jajc brez lupin, ptičjih jajc in rumenjakov, kakor je našteto v Prilogi I pod tarifnimi številkami 0407 00 in 0408 Glifosat 2 (2) govejih ledvic 0,2 (2) govejih jeter 0,5 (2) prašičjih ledvic 0,1 (2) perutninskih ledvic 0,05 (1) (2) drugo 0,01 (1) (2) 0,01 (1) (2)

(1) Označuje spodnjo mejo analitskega določanja.

(2) Označuje začasno mejno vrednost ostankov v skladu s členom 4(1)(f) Direktive 91/414/EGS: če ne bo spremenjena, bo ta vrednost postala dokončna 10. novembra 2009.

PRILOGA V

(1) Označuje spodnjo mejo analitskega določanja.

(2) Opredelitev ostankov v krompirju velja le za klorprofam.

(3) Označuje začasno mejno vrednost ostankov v skladu s členom 4(1)(f) Direktive 91/414/EGS: če ne bo spremenjena, bo ta vrednost postala dokončna 10. novembra 2009.

PRILOGA VI

Sadje in zelenjava

Skupine in primeri posameznih proizvodov, za katere se uporabljajo MVO Glifosat 1. Sadje, sveže, sušeno ali nekuhano, konzervirano z zamrzovanjem, brez dodanega sladkorja; oreščki (i) AGRUMI Grenivke 0,1 (2) Limone 0,1 (2) Limete Mandarine (vključno s klementinami in drugimi križanci) 0,1 (2) Pomaranče 0,5 (2) Pomeli Drugo 0,1 (1) (2) (ii) OREHI, LUPINARJI (olupljeni ali neolupljeni) 0,1 (1) (2) Mandlji Brazilski orehi Lešniki anakardija Kostanj Kokosov oreh Lešniki Makadamija Pekanov oreh Pinjole Pistacije Navadni orehi Drugo (iii) PEČKATO SADJE 0,1 (1) (2) Jabolka Hruške Kutine Drugo (iv) KOŠČIČASTO SADJE 0,1 (1) (2) Marelice Češnje Breskve (vključno z nektarinami in podobnimi križanci) Slive Drugo (v) JAGODIČEVJE IN GROZDJE (a) Namizno in vinsko grozdje 0,5 (2) Namizno grozdje Vinsko grozdje (b) Jagode (razen divjih) 0,1 (1) (2) (c) Sadeži grmovnic (razen divjih) 0,1 (1) (2) Robidnice Ostrožnice Loganove robide Maline Drugo (d) Druge jagode in jagodičevje (razen divjih) 0,1 (1) (2) Borovnice Brusnice Ribez (rdeči, črni in beli) Kosmulje Drugo (e) Divje jagode in jagodičevje 0,1 (1) (2) (vi) RAZNO Avokado Banane Dateljni Fige Kivi Kumkvat Liči Mango Olive Olive (namizne) Olive (za olje) 1 (2) Pasijonka Ananas Papaja Drugo 0,05 (1) (2) 2. Zelenjava, sveža ali nekuhana, zamrznjena ali suha (i) KORENINASTA IN GOMOLJASTA ZELENJAVA 0,1 (1) (2) Pesa Korenje Gomoljna zelena Hren Topinambur Pastinak Peteršiljev koren Redkev Črni koren Sladki krompir Koleraba Repa Jam Drugo (ii) ČEBULASTA ZELENJAVA 0,1 (1) (2) Česen Čebula Šalotka Spomladanska čebula Drugo (iii) PLODOVKE 0,1 (1) (2) (a) Razhudniki Paradižnik Paprika Jajčevec Drugo (b) Bučevke – z užitno lupino Kumare Kumarice za vlaganje Bučke Drugo (c) Bučevke – z neužitno lupino Melone Buče Lubenice Drugo (d) Sladka koruza (iv) KAPUSNICE 0,1 (1) (2) (a) Cvetoče kapusnice Brokoli Cvetača Drugo (b) Glavnate kapusnice Brstični ohrovt Glavnato zelje Drugo (c) Listnate kapusnice Kitajsko zelje Kodrolistni ohrovt Drugo (d) Kolerabica (v) LISTNA ZELENJAVA IN PRESNA ZELIŠČA 0,1 (1) (2) (a) Solata in podobno Kreša Motovilec Solata Endivija Drugo (b) Špinača in podobno Špinača Blitva Drugo (c) Vodna kreša (d) Radič witloof (e) Zelišča Prava krebuljica Drobnjak Peteršilj Listi zelene Drugo (vi) ZELENJAVA – STROČNICE (presne) 0,1 (1) (2) Fižol (s stroki) Fižol (brez strokov) Grah (s stroki) Grah (brez strokov) Drugo (vii) STEBELNA ZELENJAVA (presna) 0,1 (1) (2) Beluši Kardij Zelena Koromač Okrogle artičoke Por Rabarbara Drugo (viii) GOBE (a) Gojene gobe 0,1 (1) (2) (b) Divje gobe 50 (2) 3. Zrna stročnic Fižol 2 (2) Leča Grah 10 (2) Drugo 0,1 (1) (2) 4. Oljnice Laneno seme 10 (2) Zemeljski oreščki ali arašidi Makovo seme Sezamovo seme Sončnično seme 20 (2) Seme oljne repice 10 (2) Soja 20 (2) Gorčično seme 10 (2) Bombažno seme 10 (2) Drugo 0,1 (1) (2) 5. Krompir 0,5 (2) Rani krompir Pozni krompir 6. Čaj (lističi in stebelca – sušeni, fermentirani ali drugače – iz lističev Camellie sinensis ) 2 (2) 7. Hmelj (sušen), vključno s hmeljnim granulatom in nekoncentriranim prahom 0,1 (1) (2)

(1) Označuje spodnjo mejo analitskega določanja.

(2) Označuje začasno mejno vrednost ostankov v skladu s členom 4(1)(f) Direktive 91/414/EGS: če ne bo spremenjena, bo ta vrednost postala dokončna 10. novembra 2009.